Den Vest-Sjællandske Avis, 1818-09-28
Oversigt over Dagens udenlandske Nyheder. Alle Politici lægge deres Hoveder i blød for at udgrunde, hvad der skal foretages paa Kongressen i Aachen; og ingen vil troe at saa mægtige Monarker skulle reise hele Europa igiennem allene forat faae afgjort om den allierede Armee skal længere forblive i Frankerige eller ikke; Richard Børstenbinder er af den Mening, at det var jo noget som man ikke havde nødigt at reise saa langt for, eller derfore at giøre et Spring over Rhinstrømmen, da det er en Sag, som Monarkerne jo kunde afgjøre ved deres Ministre; Geert Bundtmager, som er en dybtænkende Politikus og Raisonneur giør følgende Distinctioner: at dersom man i Forveien er enig om at trække Armeen tilbage, saa behøver man jo ikke at reise den lange Vei derfor, og blev man ikke enig derom, saa havde man jo reist forgiæves. Sivert Posekiger vil skue dybere ind i Sagen og paastaaer, at det er Tyrken det gielder om, som man vil have ud af vor christelige Deel af Jorden, eller det Barbariske Røverpat som man vil cuionere, eller ogsaa at man vil foretage sig et Korstog til den nye Verden for at holde Datteren til at være smukt lydig mod sin Moder; især er en nye Posekiger opstaaet Udenlands, som paastaaer, at kunne see dybere tilbunds end andre og at have udgrundet at Potentaterne ville aftale med hinanden hvorledes de mindre Stater kunde blive indlemmede i de større eller satte under deres Opsyn, for at der kan herske en smuk Orden og Lydighed overalt; han mener, at den Russiske Keiser vil heri foregaae andre med Exempel, og deele sine Stater imellem sine tre Brødre, ligesom Keiser Diocletian deelte fordum det Romerske Rige, og selv vedblive at føre Overherredømmet over dem alle. Men man bemærker ved alle disse Raisonnements, at de synes tilsammen at være tagne af den politiske Stokfisk, og de roelige Tænkere staae i den Formening: at den egentlige Hensigt af denne mærkværdige Sammenkomst er allene at fortsætte alle de Forhandlinger, som ikke bleve tilendebragte paa den Wiener Congres i 1815, at aftale alt det Fornødne til Opretholdelsen af den hellige Alliances Hoveformaal, at vedligeholde Freden imellem alle christelige Magter i Europa; at overlægge de almindelige Foranstaltninger hvorved Staternes indvortes og fælleds Vel befordres, som Livegenskabets Ophævelse, de staaende Armeers Formindskelse, Afskaffelsen af Eftertryk, en fornuftig Trykkefriehed, giensidig Handelsfrieheder, o. s. v. - Man har ved den nye Constitution, som Storhertugdømmet Baden har faaet, giort den Bemærkning, at saavel denne som den Baierske og den som blev foreslaget for Kongeriget Würtemberg, have den største Liighed med den Engelske og Hollandske, og især med den Franske, at den Polske igien er overeensstemmende med denne, saa at det synes at visse Jdeer om Statsforfatninger begynde at blive herskende i Europa. – Den Russiske Keiser har inden han forlod sine Stater foretaget sig en Deel Udnævnelser til betydelige Embedsposter; saaledes har han udvalgt GeneralMiloradowitsch i General Wasnintinovs Sted til Militair-General-Gouverneur i St. Petersborg, og Greve Stanislaus Potocki til Præses for det Polske Senat. – Senatet i den frie Polske Rigsstad Cracau har ladet mynte tre store Guldmedailler, for at bevidne sin Erkiendtlighed mod den Russiske, Østerrigske og Preussiske Minister, hvilke have den 6te September bragt deres Forhandlinger til Ende om Friestadens Organisation. - Greven af Bernstorffs Ansættelse i Preussen som Minister for de udenlandske Anliggender har giort stor Opsigt i Berlin, ingen dadler ham; men man forundrer sig blot over, at han som en Udlænding er bleven opløftet til en saa høi Post; men Preussen har mange Fremmede i sin Tieneste. – Der udbredes det Rygte fra London, at den Preussiske Regiering har der havt den Ubehagelighed, at Lady Craven, tilforn Enke Markgrevinde af Anspach, som opholder sig i denne Stad, skal have lagt Beslag paa en Deel af de for Preussisk Regning negocerede Penge i England, paa Grund af en Fordring, som hun fra sin forrige Stand skal have til denne Stat J England er selv Regieringen nødt til at underkaste sig en saadan Fremgangsmaade, naar Fordringen kan giøres gyldig for Retten. - Den Tydske Forbundsforsamling har i Mødet den 10de September nedsat en Commission af 5 Medlemmer, forat undersøge Rigsstaden Frankforts Stridigheder med Jøderne; indtil Sagen bliver paakiendet forbliver alting i sin gamle Tilstand. - Landdagen i Schweits sluttede sine Møder den 2den September, de have ikke været af nogen Almeeninterresse, ligesom de enkelte Cantoner ikke synes at besidde nogen Almeenaand; men hver af dem blot at være betænkt paa sit eget Vel, saaledes saae man i Fior under Korndyrheden, at den ene Canton spærrede for den anden. Regieringen i Freiburg staaer i Underhandlig med Brasilien for at regulere Udvandringen af dens Undersaattere dertil.